Wetenskaap vyte Leon de Villiers: Graffiti Boeke
'n Vyte-boek vir almal.
Soortgelyke humoristiese “nonsensboeke” is A Book of Nonsense deur Edward Lear, The Lorax deur Dr. Seuss en I'm Just No Good at Rhyming and Other Nonsense deur Chris Harris. Plaaslik is dit soortgelyk aan Leon de Villiers se vorige nonsensboek Ek en my monster.
Wat is 'n wetenskaap? 'n Mens wat hou van vyte, word 'n wetenskaap genoem. Jong wetenskape hou gewoonlik vyte in botteltjies aan en bêre dit onder hulle beddens.
Wat is 'n vyt? Wanneer ŉ mens goeters uitmekaar haal en dit weer bymekaar sit, bly daar baie keer ietsies oor. Daardie oorbly-ietsies is vyte.
Het jy geweet dat idees die mis van breinwurms is as hulle mense se ongedinkte gedagtes eet? Of dat kannibale skole uitgedink het? Of dat skape so slim is dat hulle van groen gras wol kan maak en sommer daarmee saam die seisoene veroorsaak? Dit is als vyte! Wetenskaap bestaan uit 'n versameling speelse, onderste-bo wonderlike en snaakse vyte oor die mens, die aarde en die sommer nog baie ander dinge in die heelal. 'n Heerlike boek vol fiktiewe feite wat nuuskierige agies vir ure sal laat glimlag.